open-index/open-wikipedia-markdown huggingface dataset:
Blåblus

**Blåblus** var et svensk rockeband som ble dannet i 1973, opprinnelig som live backingband for sangeren Björn Skifs.

Bandnavnet Blåblus er svensk for "blå skjorte" (eller arbeidsskjorte) og et ordspill på ordet "blues". Da de ble lansert internasjonalt var det under navnet **Blue Swede**, igjen et ordspill der mange trodde det egentlige ordet var "suede" (semska skinn), etter Elvis-hiten.

## Historie
Gjennombruddet til Blåblus kom i 1974 med en coverversjon av B.J. Thomas' låt «Hooked On a Feeling». Den kom på førsteplass på *[[Billboard]]s* liste i USA, og havnet på topplistene i Canada, Australia og Nederland.

De hadde også en Topp-10 hit med «Never My Love», og med et potpurri av låtene «I'm Alive» av The Hollies og «Hush» av Joe South. 

Etter å ha vært med på innspillingen av to album sluttet Skifs i bandet i 1975 for å gjøre solokarriere. Blåblus jobbet da videre med Jerry Williams (sommerturné 1976), Ted Gärdestad (sommerturné 1977), Brian Chapman (sommerturné 1978) og flere andre.

Etter flere års pause ble bandet gjenopprettet av den opprinnelige gitaristen Micke Areklew i 2011. I 2017 startet de et samarbeid med produsent og låtskriver Douglas Carr. Bandet holder det fremdeles gående pr 2025.

I 1992 dukket «Hooked On a Feeling» opp på soundtracket til Quentin Tarantinos film ''De hensynsløse (Reservoir Dogs)''.

## Medlemmer
* Björn Skifs – vokal (1973–1975)
* Michael «Micke» Areklew – gitar
* Bo «Bosse» Liljedahl – bass
* Janne Guldbäck – slagverk
* Anders Berglund – keyboards
* Ladislav Balaz – keyboards
* Tommy Berglund – trompet, fløyte
* Hinke Ekestubbe – saksofon

## Diskografi

### Album

* 1974: *Hooked On A Feeling* (EMI)
* 1974: *Out Of The Blue* (EMI)
* 1976: *Better Days Are Coming* (EMI)
* 1978: *De' E' Vi Som Spelar På Skivan* (EMI)

### Singler

* 1973: *Silly Milly* (EMI)
* 1973: *Hooked On A Feeling* (Columbia)
* 1973: *Half Breed* (EMI)
* 1974: *Doctor Rock'n Roll / Don't Be Fooled By The Name* (EMI)
* 1974: *Har Jag Gjort Bort Mig Nu Igen?* (Mariann)
* 1976: *Boo, Boo Don't Cha Be Blue* (EMI)
* 1977: *Låt Mej Lära Känna Dej* (EMI)
* 1978: *Na Na Hey Hey Kiss Him Goodbye / Galaxy Take-Off* (EMI)
* 1978: *Då Dansar Angela* (EMI)
* 1979: *När Inga Ord Räcker Till* (EMI)

### Som Blue Swede

* 1973: *Never My Love* – singel (EMI)
* 1974: *Prendido A Un Sentimiento* – mini-LP (EMI, Mexico)
* 1975: *Blue Swede* – promo (EMI)
* 1975: *Hush/I'm Alive* (EMI)

### Medvirker på:

* 1978: *Stjärnserien 14* – med Brian Chapman, Action, Blåblus, Landslaget – kassett (EMI)
* 1978: *Stjärnserien 28* – med Brian Chapman, Lalla Hansson, Blåblus, Basse Wickman – kassett (EMI)
* 1978: *Stjärnserien 29* – med Harpo, Landslaget, Blåblus, Björn Skifs – kassett (EMI)
* 1992: *Reservoir Dogs (Original Motion Picture Soundtrack)* – med låta «Hooked on a feeling» (MCA Records)

## Referanser

## Eksterne lenker
*
Akers sogneselskap

**Akers Sogneselskap** er en av Norges eldste organisasjoner og ble stiftet 4. juni 1807. Akers sogneselskap er Norges tidligst etablerte sogneselskap. Sogneselskapet ble stiftet av John Collett, som var eier av Ullevaal gård. 

Sogneselskapet hadde som formål å fremme all næring og jordbruk innenfor Aker herred. I 1807 ble formålet beskrevet slik: 
«*Efter Evne at medvirke til Aggers Sogns Vel saavel i sædelig som økonomisk Henseende*». I 1868 ble formålet endret slik: «*At virke for Fremme af Oplysning og Udvikling af Næringsveierne i Akers Herred*». Senere ble formuleringen av formålet endret enda en gang til: «*Selskabets Formaal er at virke for Fremme af Oplysning om Kultur, Historie og Traditioner knyttede til Akerbygden og dens oprindelige Bondebefolkning, som en viktig Del af Oslo Bys Identitet, og for Udvikling af Næringsveie der ivaretage det tidligere Akers Herreds rige Natur og Landskab, Historie og Traditioner*». Aker herred ble innlemmet i Oslo kommune i 1948, og derfor er Akers Sogneselskap i dag mer som et sosialt og kulturelt nettverk mellom personer som stammer fra de gamle Akergårdene, 

## Kilder
* Akers Sogneselskaps nettside https://web.archive.org/web/20140817052545/http://akerssogneselskap.org/historie.htm
* Byarkivet http://www.byarkivet.oslo.kommune.no/OBA/privatarkiv/blank/51_sogneselskab.htm
Aleksandr Mogilnyj

**Aleksandr Gennadijevitsj Mogilnyj** (russisk:  Александр Геннадиевич Могильный, født 18. februar 1969 i Khabarovsk) er en tidligere sovjetisk/russisk ishockeyspiller. Han var aktiv fra 1986 til 2006. Han spilte 990 kamper i NHL for klubbene Buffalo Sabres, New Jersey Devils, Vancouver Canucks og Toronto Maple Leafs. Han ble olympisk mester i 1988 med Sovjetunionen og vant VM-gull i 1989. Han vant også Stanley Cup med New Jersey Devils i 2000.

## Meritter
* **OL-gull**: 1988
* **VM-gull**: 1989
* Stanley Cup-seier med New Jersey Devils: 2000

## Referanser


## Eksterne lenker
*
Sagveien (Oslo)

**Sagveien** (1-23G, 8-36) er en gate i bydel Sagene i Oslo som går parallelt med Maridalsveien sør for Ring 2, via Beierbrua og videre til Maridalsveien nærmere Waldemar Thranes gate.

Sagveien er et gammelt veinavn etter sagbrukvirksomheten ved Akerselva.

## Langs gaten
### Sagveien 8
Oslo Museums museumsleilighet i Sagveien 8 er en treetasjers tømmerbygning med grunnflate 18 x 8 meter fra 1848 som Oslo Byes Vel eier. Gården ble bygget som arbeiderboliger for Graahs spinneri og kalles *Brænna*. Her er en 21 kvadratmeter leilighet innredet slik den kan ha vært rundt 1920, hvor Arbeidermuseet tilbyr omvisninger.


Fil:Sagveien 8 Sagene.JPG|Sagveien 8, fra gaten
Fil:Sagveien 8 courtyard.JPG|Sagveien 8, gårdsrom


### Sagveien 21 & 23
Sagveien 21 ble oppført i 1860 og var tegnet av Oluf Roll. Bygningnen huset Graahs spinneri som var Norges fjerde tekstilbedrift og ble etterhvert slått sammen med nabobedriften Hjula Væverier i Sagveien 23 som ble oppført i 1854.


Fil:Nedre Voien spinneri.jpg|Sagveien 21, Graahs spinneri
Fil:Hjula veveri.jpg|Sagveien 23, Hjula Væverier


### Sagveien 28
Apotekergården i Sagveien 28 som ligger ut mot den brosteinslagte plassen ved Beierbrua, ble bygget i 1869/70 og huser idag Arbeidermuseet som viser industri- og arbeiderhistorie fra områdene langs Akerselva.

## Referanser
Dubno

**Dubno** (ukrainsk: Дубно) er en by ved elven Ikva i Rivne oblast (fylke) vest i Ukraina. Den er det administrative senteret i Dubno rajon (kommune), mens selve byen har status som egen rajon i oblasten. Under den kalde krigen lå Dubno flybase i byen. Byen har omkring  innbyggere (2012). 

Byen ble først nevnt i skriftlige kilder i 1099. Den fikk byretter i 1498. 

Dubno har jernbane, og gjennom Dubno går to europeiske motorveier, E40 og E85. I byen finnes et landsbygdsmuseum, et slott, fyrstene Ostrogskis palass, Ljubomirskij-palasset og andre arkitekturminnesmerker.

## Referanser


## Eksterne lenker
*
Multimediesøk

**Multimediesøk** lar en bruker stille spørringer (queries) i flere forskjellige datatyper, som tekst og andre multimedia formater.
Multimediesøk kan bli implementert med multimodale søkegrensesnitt, for eksempel grensesnitt som tillater spørringer ikke bare i form av tekst, men også av andre typer medier.
Vi kan skille imellom to hovedmetodologier i multimediesøk:
***Metadatasøk**: søket er gjort på de forskjellige lagene med metadata.
* **Spørring ved eksempel**: Man stiller spørringer ved å gi en form for informasjon (for eksempel: et bilde, en film, eller en lydfil) for å finne lignende multimedie-filer.

## Metadatasøk

Søket er utført på laget av metadata som inneholder informasjon om multimediefiler. Metadatasøk er relativt enkelt, og er raskt og effektivt sammenlignet med søk på komplekse datatyper som film og audio. Dette er fordi det er et rent tekstsøk.

Det er noen forutsettninger for å kunne utføre metadatasøk:
***Oppsummering av medieinnhold**: Et utdrag av innholdet i mediefilen for å gi en beskrivelse.
***Filtering av mediebeskrivelser**: For eksempel å fjerne overflødig og gjentatt informasjon.
***Kategorisering av mediebeskrivelser**: Kategorisering inn i klasser for bedret effektivitet.

## Spørring ved eksempel

I spørring ved eksempel bruker man et tilsvarende element som det man leter etter, altså multimedie-innhold. Med andre ord, spørringen tar form av et medie. 
Søket utfores oftes ved å sammenligne metadata generert ved indeksering.
***Bildesøk**: Metadataattributter som farge og dimensjoner blir brukt for sammenligning.
***Audiosøk**: Metadataattributter som lengde og frekvens.
***Videosøk**: Kan sees på som en kombinasjon av bildesøk og audiosøk, da en video er en rekke bilder med eller uten et lydspor.

## Multimedie-søkemotor
Vi kan distingvere imellom to forskjellige typer søkemotorer innen multimediesøk:
*Visuell søkemotor
*Audio søkemotor

### [[Visuell søkemotor]]
I denne kategorien for søk kan vi skille i mellom bildesøk og videosøk

***[[Bildesøk]]**: Hovedsakelig gjøres bildesøk med metadata, men det blir mer og mer normalt å bruke spørring ved eksempel. For eksempel QR-strekkoder. 
***[[Videosøk]]**: Videoer kan bli søkt etter ved hjelp av enkel metadata, som beskrivelser og lignende, eller ved mer kompleks metadata, som lengde og bildekvalitet. Det er også normalt å benytte Audio søkemotorer på lydsporet til videofiler.

### [[Audio søkemotor]]
Det er flere møter å utføre søk på audiofiler:
***Metadata**: Spørringer utført på metadata lagret om lydfilene. Dette kan være metadata generert ved indeksering, som lengde og lydkvalitet, eller metadata generert av andre bruker, som for eksempel tagging og beskrivelser.
***Spørring ved eksempel**: Å søke etter audiofiler ved å bruke lydfiler lignende det man søker etter.

## Se også
*Informasjonsgjenfinning
Allround-NM på skøyter 1969 for herrer

**Allround-NM på skøyter 1969 for herrer** ble avholdt 11. og 12. januar 1969 på Lillehammer stadion i Lillehammer.Teknisk arrangør var Lillehammer Skøiteklubb.
 
Norgesmester ble Dag Fornæss, Hamar IL.

## Sammenlagt

## Kilder
* 
* 

## Eksterne lenker
*
Xylocopa violacea

***Xylocopa violacea*** er en stor, svart bie.

Voksne individer er 20–23&nbsp;mm lange. Thorax er dekt av svarte hår, mens det er mindre hår på abdomen. De mørke vingene skinner i blått. Den er varmekjær og trives i steppelignende områder. Hunnen bygger bol og legger egg i stubber og hule trær.

Den er utbredt i Europa, Nord-Afrika og Vest- og Sentral-Asia. Nordgrensa for arten har tidligere vært lengst sør i Tyskland og sørøst i Slovakia. Klimaendringer gjør at den finnes lenger mot nord enn tidligere, og den formerer seg nå i Polen, Belgia og England. Mer spredte funn er gjort i Danmark, Sverige og Finland. Det første dokumenterte norske funnet ble gjort i Holmestrand i 2023.

## Referanser




## Kilder
* 
* 
* 
* 
* 

## Eksterne lenker
*
Gaske-laanten sijte

**Gaske-laanten sijte** eller **Færen reinbeitedistrikt** er en sørsamisk sijte og et reinbeitedistrikt nord for E14/Stjørdalselva og sør for Verdalselva, i kommunene Meråker, Stjørdal, Levanger og Verdal i Nord-Trøndelag.

Sijten dekker et område på 2&nbsp;429 km² og har inntil 1&nbsp;600 rein. Det er fire andelseiere i sijten. Sør for distriktet ligger Saanti sijte, i nord ligger Skæhkeren sijte; i nordøst grenser distriktet såvidt til Kalls sameby på svensk side. Årsrytmen i beitemønsteret i området går øst-vest; med vår-, sommer- og høstbeiter i øst, og vinterbeiter i vest. Det meste av reindriften foregår innenfor Meråker og Verdal kommuner, fordi det er her man finner høgfjellsområdene mot svenskegrensen. I noen deler av 1900-tallet har reinflokkene vært sammenblandet med rein fra Kalls sameby.

Den sørsamiske navnet *gaske laante* betyr «det midterste landet» eller «landet i mellom», mens det norske navnet viser til innsjøen Feren som ligger i Meråker og Verdal. Navnet skrives *Gaske-laante* i nominativ, og med en tilføyd genitivs-n i sammenstillinger som *Gaske-laanten sijte*. Reindriftsforvaltningen bruker formen *Gasken-Laante*.

I reindriftsagronomens rapporter er det notert 14 reindrivere i distriktet i 1889. I 1890-årene bodde Daniel Mortenson og hans familie her. Margrete Kreutz er fra dette området. Fra 1921 var familiene Nursfjell og Stenfjell sentrale i reindriften i området. I løpet av 1900-tallet har det vært relativt stor utskifting av driftseneheter i området; mange har drevet her en periode og flyttet videre til områder i sør eller nord. Sijten har over tid hatt store utfordringer med mange og store inngrep i sine beiteområder. Dette gjelder kraftutbygginger, vei- og hytteutbygginger. Distriktet var en av de første i det sørsamiske området til å få registrert kulturminner.

## Referanser
Andersdalelva

**Andersdalelva** er ei elv i Tromsø kommune i Troms. Elva er  lang, og har et nedbørfelt på . Middelvannføringen ved munningen er .

Elva har utløp fra Tindvatnet (716 moh.), mellom Svartnestinden og Sultindan. Den renner først mot vest og faller bratt ned mot Skaret, øverst i Andersdalen, og renner deretter i hovedsakelig nordvestlig retning gjennom dalen. Den største sideelva er Tverrelva, som kommer inn fra øst. Elva munner ut ytterst i Balsfjorden ved bygda Andersdal, som ligger på begge sider av elvemunningen. Fylkesvei 294 krysser over elva ved munningen.

Andersdalselva har ingen laksebestand, men en liten bestand av ørret.

## Referanser
Feilmode-, effekt- og kritikalitetsanalyse

**Feilmode, effekt- og kritikalitetsanalyse** (engelsk: *failure mode, effects, and criticality analysis*, **FMECA**) er en metodikk for å kartlegge hvilke måter et utstyr, en prosess eller lignende kan feile på, hvilken effekt det har lokalt og globalt samt kritikaliteten av denne feilen. Kritikalitet er her definert som en kombinasjon av konsekvens og hyppighet.

Som et designverktøy kan FMECA anses som nødvendig, men utilstrekkelig for et sikkert design. Hovedinnvendingen er at metoden forutsetter et perfekt vedlikeholdssystem der alle feil blir funnet og reparert umiddelbart etter at de har skjedd, og at en derfor bare kan få en feil om gangen. Det er ikke tilfellet i praktisk anvendelser.

FMECA kan sees på som en variant av feilmode- og effektanalyse (FMEA) hvor det også sees på både kritikalitet for trygghet og drift. FMEA kan da sees på som første steg av en analyse som ikke er komplett før kritikaliteten har blitt vurdert, hvorpå man kan gjøre en nytte-kostnadsanalyse av de foreslåtte tiltakene.

Mange FMECA-metoder benytter risikoprioritetsnummer (RPN), men ikke alle.

## Referanser


## Eksterne lenker
* FMECA - Warwick Manufacturing Group
* US Army FMECA
Svartevatn-magasinet

**Svartevatn-magasinet** er et kunstig reguleringsmagasin på grensa mellom Rogaland og Agder. Magasinet ligger øverst i Sira-vassdraget, og demmes opp av den 129 meter høye steinfyllingsdammen Svartevassdammen. Oppdemmingen har ført til at de tidligere vannene Ytre Storevatnet, Hyttevatn, Store og Litla Auravatnet, Lonevatnet, Svodhellervatnet og Svartevatn alle har flytt sammen til ett stort magasin. Magasinkapasitet er på 1398  m³ som er fjerde størst i Norge. Den tidligere turistforeningshytta Lysebu lå i fjellområdet som ble lagt under vann.

Sjøen er magasin for Duge kraftverk, og reguleres 119 meter mellom høyeste og laveste vannstand.

## Referanser
Pålitelighet, tilgjengelighet, vedlikeholdbarhet og trygghet

**Pålitelighet, tilgjengelighet, vedlikeholdbarhet og trygghet** (engelsk: *reliability, availability, maintainability and safety*, **RAMS**) er et fagområde innen teknisk trygghet som fokuserer på å forstå, analysere og forbedre påliteligheten til systemer, produkter eller tjenester. Det omfatter en rekke metoder og verktøy for å sikre at systemer fungerer som forventet over tid. Begrepet blir mest brukt innen ingeniørvitenskap og teknologi. Fagområdet er beslektet med risikofaget.

Begrepet består av delene:
* Pålitelighet: Et systems evne til å fortsette å utføre en påkrevd funksjon
* Tilgjengelighet: Et systems evne til å utføre en påkrevd funksjon på det tidspunktet det er påkrevd
* Vedlikeholdbarhet (eller vedlikeholdstilpasning): Et systems evne til å bli holdt i, eller tilbakeført til, en tilstand hvor det kan utføre en påkrevd funksjon
* Trygghet: Omhandler systems risiko for å skade mennesker, miljø eller andre systemer i løpet av systemets levetid

**RAM** (uten «s» for safety/trygghet) er en forkortelse for deler av samme fagområde, men har, som navnet indikerer, mindre fokus på trygghet. For eksempel så blir ofte såkalte RAM-analyser gjennomført i prosjekteringsfasen av tekniske systemer.

Fokuset for fagområdet RAMS er å sikre at tekniske systemer bevarer økonomi, miljø og helse for eierne, brukerne og omgivelsene av det tekniske systemet.

## Se også
* Sikkerhet
* Risikostyring
* 5S
* FMECA
* Sikker jobbanalyse
* Helse, miljø og sikkerhet
* Pålitelighetssentrert vedlikehold
* Risikobasert inspeksjon

## Referanser


## Eksterne lenker
* "ROSS Gemini Centre NTNU/SINTEF"
* "RAMS Group NTNU"
* "DNV GL: What is RAM?"
* "Jernbaneverkets RAMS-forum"
* "DNV GL: RAMS-erfaringer"
Allround-NM på skøyter 1979 for herrer

**Allround-NM på skøyter 1979 for herrer** ble avholdt 6. og 7. januar 1979 på Hamar stadion i Hamar.Teknisk arrangør var Hamar Idrettslag.
 
Norgesmester ble Jan Egil Storholt, Spk Falken.

## Sammenlagt

:* = vinner på grunn av minst tre distanseseire.

## Kilder
* 
* 

## Eksterne lenker
*
Skandia Cup

**Skandia Cup** er en fotballcup for barn og unge i Trondheim som har vært arrangert hvert år siden 1975. Arrangør er SK Freidig. Turneringen er norges nest største fotballturnering, bare overgått av Norway Cup. Hovedarena er Lade idrettsanlegg, og finalene spilles på Koteng Arena.

Fra 2 klasser, lilleputt og smågutter i 1975 med 126 deltakende lag, var det i 2013 økt til 732 lag fordelt på 12 klasser i hovedturneringen og 8 i miniturneringen.

Skandia Cup mottok Trondheim kommunes kulturpris for 2016.

## Referanser


## Eksterne lenker
* Turneringens hjemmeside
Farvergade

**Farvergade**  er en gate i Københavns Indre By som støter opp til Rådhuspladsen / den nye Regnbuepladsen og Vester Voldgade i vest, samt til Hestemøllestræde, Kompagnistræde og Gåsegade i øst.

## Farvergården
I 1560 ble her på initiativ av kong Frederik II opprettet et *farveri*, på omtrent samme sted som Vartov ligger i dag. Det ble innkalt ekspertise fra Tyskland, men som årene gikk, viste farveriet seg å vær en dårlig forretning for kongen. Omsider ble bedriften solgt til astronomen Tycho Brahe, som i forveien hadde en gård ved siden av. Brahe forpliktet seg til å innrette en særlig farveribygning ut til vannet, samt til å holde en bolig for farvermesteren. Til gjengjeld ønsket han å bruke den stenskansen som støtte opp til Farvergården som observatorium. Brahe og hele hans familie, tjenere, kolleger og alskens utstyr, oppholdt seg her fra han forlot Hven i 1597, til han reiste for godt fra Danmark i 1599.

## Vartov
Siden fungerte gården i en periode som fengsel, for i 1665 å overgå til stiftelsen Vartov, som pleiehjem for fattige og syke. Da bygningene var blitt i så dårlig stand at de var blitt ubeboelige, fikk byggmester og arkitekt Johan Cornelius Krieger i oppgave å reise nye. Dette foregikk i årene 1724–29, hvoretter Philip de Lange utvidet mot Farvergade i årene 1743–44.

Blant Vartovs mange beboere og pasienter, kan nevnes billedhuggeren Thorvaldsens islandske far *Gottschalk Thorvaldsen*. Professor og prest *Poul Egede* – sønn av Grønlands misjonær Hans Egede – flyttet inn på Vartov i 1770. N. F. S. Grundtvig var prest i Vartov Kirke fra 1839 til sin død i 1872.

Omkring århundreskiftet 1900 var Farvergade beryktet for vertshusliv og prostitusjon. Etter opphevelsen av de offentlige bordellene i 1906, ble  det fremsatt forslag om å innlemme hele gaten i Kompagnistræde. Gatenavnet ble dog reddet i borgerrepresentasjonen.

## Referanser
Baskerland rundt 2014

**Baskerland rundt 2014** var den 54. utgaven av sykkelrittet Baskerland rundt. Det ble arrangert fra 7. april til 12. april 2013 i Baskerland, Spania. Rittet var det 9. arrangementet på UCI WorldTour 2013.

## Lag

## Resultater
## Etappe for etappe

### Mandag 7. april - 1. etappe
; Ordizia - Ordizia, 153.7 km

### Tirsdag 8. april - 2. etappe
; Ordizia - Urdazubi, 159 km

### Onsdag 9. april - 3. etappe
; Urdazubi - Vitoria-Gasteiz, 194.5 km

### Torsdag 10. april - 4. etappe
; Vitoria-Gasteiz - Eibar, 151 km

### Fredag 11. april - 5. etappe
; Eibar - Xemein, 160 km

### Lørdag 7. april - 6. etappe
; Xemein - Xemein (ITT), 25.9 km

## Eksterne lenker
*
Torolf Raa

**Torolf Raa** (1933 - 2025) var en norsk diplomat og ambassadør.

Han hadde økonomiutdannelse fra Copenhagen School of Economics i København, studerte ved Collège d'Europe i belgiske Brugge
og var også Master of Arts i statsvitenskap fra University of California, Berkeley. Han arbeidet i Utenriksdepartementet fra 1963 og var ministerråd ved Norges faste delegasjon til OECD i Paris 1977-1983, ambassadør til Irak 1983-1988, ambassadør til Indonesia 1988-1994 og ambassadør til Sør-Korea 1997-2001. I perioden 1995-1997 var han forhandlingsleder i Utenriksdepartementet til Verdens handelsorganisasjon (WTO).   

han var deltaker på NATO Defense College, Roma, !977 og var formann for United Nations Memorial Cemetery i Korea (UNMCK) 1999-2000, og president for YongPyong International Ski Festival, Sør-Korea, 1999-2001. 

Han gikk av med pensjon fra utenrikstjenesten i 2001 og arbeidet deretter som partner i *Norscan Partners* i Oslo i tiden 2001-2007, et firma som siden 1991 har drevet med  forretningsutvikling.

Torolf Raa var kommandør av St. Olavs Orden (1994) og innehadde indonesisk og sørkoreansk storkors.

## Referanser
Laurentiana

* se systematisk inndeling

***Laurentiana*** er  en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.

## Utseende
Nokså små, mattsvarte gullbasser. Oversiden er meget tett og grovt punktert. På hodet er den fremre delen utvidet, når et stykke fram foran fasettøynene, halvsirkelformet. Pronotum er bredest langt foran midten, betydelig avsmalnet bakover, og mye smalere enn dekkvingene. Beina er temmelig korte.

## Levevis
Trolig lever disse billene i likhet med de fleste andre Cremastocheilini sammen med maur eller termitter.

## Utbredelse
Slekten er utbredt i Vest-Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cremastocheilini 
******* Slekten *Laurentiana* Ruter, 1952
******** *[[Laurentiana bocandei]]* (J. Thomson, 1860)
******** *[[Laurentiana squamulipes]]* Ruter, 1952

## Kilder
* Nettside om gruppen, med bilder

## Eksterne lenker
* 
* Bilde av ''Laurentiana squamulipes''
* Cetoniidae på Encyclopedia of life
Plaza Víquez

**Plaza Víquez**, offisielt **Plaza Gonzales Víquez**, er en park sør i San José i Costa Rica. Den befinner seg i nabolaget Plaza Gonzales Víquez i distriktet Catedral, langs Avenida 18 og mellom Calle 11 og 13. I parken er det en rekke idrettsinstallasjoner, deriblant et offentlig svømmebasseng. Opprinnelig var parken et messeområde, hvor den tradisjonelle nyttårsmessa ble avholdt før den ble flytta til Zapote, og hadde blant annet en oksering.

## Referanser
Arielina

* se systematisk inndeling

***Arielina*** er  en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.

## Utseende
Middelsstore, avlange, blankt svarte gullbasser. Oversiden er fint punktert. Pronotum er bredest foran midten, med stumpvinklede bakhjørner, mye bredere enn langt og bare litt smalere enn dekkvingene, som mangler tydelige punktstriper.

## Levevis
Billene lever underjordisk i tuene til maur og termitter. De voksne billene er trolig rovdyr, larvene lever muligens av dødt plantemateriale som maurene og termittene frakter inn til tua.

## Utbredelse
Slekten er vidt utbredt i tropisk Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cremastocheilini 
******* Slekten *Arielina* Rossi, 1958
******** *[[Arielina collaris]]* (Moser, 1913)
******** *[[Arielina hayekae]]* (Schein, 1954)
******** *[[Arielina lamottei]]* Ruter, 1969
******** *[[Arielina peringueyi]]* (Moser, 1911)
******** *[[Arielina squamiger]]* (Kraatz, 1899)
******** *[[Arielina strigifrons]]* (Moser, 1911)

## Kilder
* Nettside om gruppen, med bilder

## Eksterne lenker
* 
* Bilde av ''Arielina collaris''
* Bilde av ''Arielina lamottei''
* Cetoniidae på Encyclopedia of life
Bertha Jørgensveen

**Bertha Jørgensveen** (født Solberg, (1910–1981) var en norsk gründer og foregangskvinne som etablerte Berthas Bakerier AS. Hun var lokalt kjent under navnet Lefse-Bertha.

Berthas Bakerier omsatte i regnskapsåret 2023 for nærmere 115 millioner kroner. 

Bertha lærte seg tidlig kunsten å bake flatbrød, og ble som småjente regnet med blant de beste til å bake i bygda. Etter å ha fått seg husrom i Hov i Land, 19 år gammel, ble hun oppmuntret til å søke seg til Oslo i hotellkjøkkenfaget. Slik ble hun etter hvert en av to kjøkkesjefer på velrenommerte Norum Hotell i Bygdøy Allé.

Hun leide seg en delikatesseforretning på Volvat, og opparbeidet seg snart en stor kundekrets. Men ektemannen Einar fant seg ikke tilrette med bylivet. Han var fra Ligarda i Søndre Land og de flyttet tilbake dit i 1950. Der etablerte Bertha salg av kjøtt og fiskemat, samt lefseproduksjon. Men etter tre års drift måtte hun gi opp, det ble for slitsomt å drive virksomheten fra Ligarda. I 1953 etablerte hun seg i Hov med kjøttforretning og to kjellere å bake i. I 1956 sysselsatte hun 25 personer som arbeidet med baking, innkjøp, vareutkjøring, administrasjon, etc.

Utover 1950- og 60-tallet fortsatte Lefse-Bertha å ekspandere. Hun fikk kjøpt det tidligere gamlehjemmet Granum, som hadde stått tomt i 9 år. Der fikk hun bygd om lokalene til moderne produksjonslokaler, og i årene framover ble det stadig behov for nye utvidelser og moderniseringer. Etter den siste store utvidelsen til 16 millioner kroner i 1974, bare få år før sin død, var kapasiteten 1550 bløtkakebunner, 33 000 småkaker og 28 000 lomper i timen. På det meste sysselsatte Berthas Bakerier i Fall 140 personer.

På 1980-tallet ble bedriften solgt delvis ut av familien og videre til konsernet Baxt AS. Berthas Bakerier AS har levd videre som en av Søndre Lands viktigste hjørnesteinsbedrifter. Av firmaets verdier ble 45% solgt til Baxt AS i 1985 og resterende 55% solgt i 1989 til Baxt AS. Utbyttet etter salget på henholdsvis 15 millioner i 1985 (tilsvarer 44 millioner i 2023) og 22 millioner i 1989 (tilsvarer 49 millioner i 2023) er i dag tilhørende Bertha Jørgensveens etterkommere.

I dag er produktene til Berthas Bakerier tilgjengelig i alle landets matbutikker og totalt med 39 forskjellige produkter. Dette er blant annet pepperkaker, kokosboller, kanel-lefser, havreflarn, lomper, brownies, sjokoladekake, gulrotkake, fyrstekake, rullekake, kjeks, julekaker, kakebunner, glasur og kakepynt. Og alt blir fortsatt laget der industri-eventyret startet, på en liten fabrikk i Søndre Land.

## Referanser


## Kilder
*«Årboka Landingen» 2008 - Lands museum. Anne Hoff Backe: "Lefse-Bertha - et lite industri eventyr"
Plaza Roosevelt

**Plaza Roosevelt** er en plass i San Pedro i kantonen Montes de Oca i Costa Rica. Den befinner seg i nabolaget Roosevelt, rett sør for Outlet Mall, og i den sørlige enden av plassen ligger skolen Escuela Roosevelt. Plassen er dekka av gras, og ble opprinnelig brukt som fotballøkke. I dag er den som regel ubrukt, men blir av og til benytta til arrangementer, deriblant som valgvake for Partido Acción Ciudadana under valget i 2014.

## Referanser
Centrochilus

* se systematisk inndeling

***Centrochilus*** er  en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea. Slekten omfatter bare én kjent art.

## Utseende

## Utbredelse
Arten er beskrevet fra Mexico.

## Systematisk inndeling
Navnet *Centrochilus* brukes også om en slekt av orkideer. Begge navnene er gyldige siden navnsettingene av dyr og planter er uavhengige av hverandre.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cremastocheilini 
******* Slekten *Centrochilus* Krikken, 1976
******** *[[Centrochilus howdeni]]* Krikken, 1976

## Kilder
* Nettside om gruppen, med bilder

## Eksterne lenker
* 
* Cetoniidae på Encyclopedia of life
VM i kjelkehockey 2013

**VM i kjelkehockey 2013** ble arrangert i SPART Complex i Goyang i Sør-Korea fra 12. til 20. april 2013. Regjerende mestere fra 2012 var USA, men Canada vant finalen 1-0 over USA, og tok sin tredje VM-tittel.

## Deltakerland
;Gruppe A
* 
* 
* 
* 

;Gruppe B
* 
* 
* 
* 

## Medaljevinnere

## Referanser


## Eksterne lenker
* IPC - 2013 IPC Ice Sledge Hockey World Championships A-Pool - Goyang, Korea
Karl «Kalle» Holst

**Karl «Kalle» Holst** (født 26. november 1930, død 8. juli 2003) var en norsk jazzmusiker (tenorsaksofon og klarinett). Han debuterte i skoleband og ble så med i Harry Waagens orkester som var det sentrale jazzbandet i Trondheim mellom 1949 og 1953. Deretter var han aktiv i forskjellige grupper rundt byens jazzklubb (der han også hadde verv), bl.a. i Kjell Johansens kvintett (1955-56), Knut Greger Eriksens orkester (1956), «Modern Swing Septet» (1957) og fra 1958 i Asmund Bjørkens forskjellige besetninger.Han spilte  fast med Asmund Bjørken til 1974 og deltok sammen med han ved en rekke Molde-festivaler, var også sporadisk medlem av andre og egne smågrupper.

Fra 70-tallet var hans swingende tenorsax videre å høre i gruppa «Entusijazzme» fra 1978 til 1979 og Bjørn Krokfoss oktett fra 1978 (LP-en «Old news» i 1981). Han medvirket på LP-en «Swingjazz» med Asmund Bjørken og Arvid Genius (1982) og var igjen fra 1992 medlem av Asmund Bjørken sekstett (CD-en «Pot's on» i 1992 og Moldefestival-engasjement i 1993). I 1994 spilte han med en gruppe av unge musikere i Holst/Gutvik kvartett.
## Diskografi
* Bjørn Krokfoss Swingoktett: *[[Old News (Bjørn Krokfoss Swingoktett-album)|Old News]]* (1981)
* Asmund Bjørken & Arvid Genius: *[[Swingjazz (Asmund Bjørken & Arvid Genius-album)|Swingjazz]]* (1983)
* Odin Records: *[[Norsk jazz 1960&ndash;1980]]* (1983)
* Asmund Bjørken sekstett: *[[Pot's On!]]* (1993)
* Bjørn Krokfoss Swingoktett: *[[It Don't Mean a Thing...]]* (1998)
* Herman Records: *[[Footprints &ndash; Jazz in Norway Vol. 5]]* (2003)

## Referanser


## Eksterne lenker
* Biografi fra Jazzbasen
* Diskografi fra Jazzbasen
MS «Randsfjord»

**«Randsfjord»** var et lasteskip bygget ved Eriksbergs Mek.Verk AB, Göteborg, som byggenummer 269. Skipet ble overlevert til rederiet Den norske Amerikalinje, Oslo i april 1937.

## «Randsfjord»
*1937: April: Levert til Den norske Amerikalinje, Oslo. Døpt «Randsfjord»
*1940: Overtatt av Nortraship
*1940: 22. juni: Torpedert av tysk ubåt på reise fra New York til Liverpool i konvoi HX.49. 3 mann omkom. 29 overlevende ble berget og brakt til Glasgow.

## Kilder
*«Randsfjord» www.sjohistorie.no
*«Randsfjord» www.warsailors.com
*«Randsfjord»  Sjømennenes Minnehall
Harald Halvorsen (musiker)

**Harald Andreas Halvorsen** (født 20. juni 1949 i Haugesund) er en norsk musiker (trombonist).

Halvorsen er oppvokst i Haugesund, der han ledet eget storband omkring 1970, før han flyttet til Bergen for studier ved byens musikkonservatorium (til 1978). I Bergen hadde han en kvintett sammen med saksofonisten Øystein Søbstad (1971-73) som blant annet deltok i Norsk Jazzforbunds jubileumskonserter 1973. Han var også medlem av gruppen Lyderhorn (fra 1972), ledet Bergen Ballade Orkester (1973-74) som hadde sin festivaldebut på Kongsberg Jazzfestival 1974. Han hadde sin egen kvartett fra 1974, foruten deltakelse i gruppen Octopus (til 1976), Bergen Band, Dag Arnesen septett og annet.

I 1978 flyttet han til Oslo for ansettelse i Forsvarets Stabsmusikk. Jazzvirksomheten fortsatte han blant annet i Østereng/Hurums Radiostorband (1978-90) med plateinnspillinger i 1986 og 1987, Geir Hauger sekstett (1979-81) og Vestlandssekstetten (1980-81). I tillegg kom engasjementer med blant andre Søyr (Molde 1979), Erling Aksdal (1980), Per Husby (1984), Monk Memorial (Kongsberg Jazzfestival 1987) og Hansen/Gundhus storband (1988). Han medvirket i plateinnspillinger med The Gambian/Norwegian Friendship Orchestra (1982), Jens Wendelboe Big Band (1983), Kjell Karlsen Big Band (en innspilt 1984 og en utgitt 2001) og Jens Wendelboe Big Crazy Energy Band (1991-92).

Fra 1990 ble Halvorsen aktiv i tre mindre grupper på én gang, «Bone Brothers» sammen med Frode Thingnæs, oktetten Cool-In-West (1990-92), samt en trio i eget navn. I større format deltok han på CD-en «A tribute to Frank Sinatra» med Bjørn Jørgensen Big Band (utgitt 2006), «Live at Lancelot» med Storeslem og «Takin’ off» med Per Borthen Swing Dept, de to siste spilt inn i 2007. I 2006-07 deltok han i John Surmans Rainbow Band («Sessions» utgitt 2011).

## Eksterne lenker
* Biografi fra Jazzbasen
* Diskografi fra Jazzbasen
MT «Kaldfonn» (1936)

**MT «Kaldfonn»** var et tankskip bygget ved Deutsche Werk A/G, Hamburg, som byggenummer 186. Skipet ble overlevert til Sigval Bergesen i august 1936.

## «Kaldfonn»
*1936: 11. august: Levert til Skibs A/S Ringfonn ved Sigval Bergesen, Stavanger. Døpt «Kaldfonn»
*1940: april: Overtatt av Nortraship
*1945: oktober: Tilbakelevert til rederiet Sigval Bergesen

## «Norse King»
*1951: juni: Solgt til Rederi A/S Norse King ved Odd Godager, Oslo. Omdøpt «Norse King» 
*1957: Overført til Skibs-A/S Don ved Odd Godager, Oslo

## «Wilfred»
*1958: desember: Solgt til I/S Wilfred Anders Wilhelmsen & Co., Oslo. Omdøpt «Wilfred»
*1962: 4 mai: Ankom Santander under slep for opphugging.

## Kilder
*«Kaldfonn» www.warsailors.com
*«Wilfred» www.skipshistorie.net

## Eksterne lenker
*
Børre Frydenlund

**Børre Frydenlund** (født 14. mai 1950 i Bærum) er norsk jazzmusiker.

Han har vært aktiv som banjospiller og gitarist i tradjazzmiljøet i kretsen rundt New Orleans Workshop siden 1974. Han ble kjent som banjoist i Canal Street Jazzband (1973-1979) gjennom flere festivaloppdrag, blant annet i Warszawa 1978, og med LP-en «Hot sauce» (1979). Han spilte kornett i Nidaros Jazzband, Trondheim, 1979 til 1981 og begynte deretter som banjoist og gitarist i Christiania Jazzband i 1980. Med dette bandet spilte han inn fem album, «Black beauty» (1982), «Mature» (1983), «Freeze and melt» (1986), «Nice work» (1990). 

Han deltok også på platen «Jazz masters» med Svein Sundby & Friends (1981-1982), spilte kornett i II. etg. Jazzband (1983-1987), var vokalist med Hot Club de Norvège på plata «Gloomy» (1984), medlem av det norske «all-star-laget» Norske Rytmekonger (1984-1994) der han medvirket på platene «Hot and blue» (1985-1986) og «My heart» (1988) og med Ophelia Ragtime Orchestra fra 1986 (plateinnspillinger 1990-91, 2001 og 2003).

I 1992 var han med på å danne tradjazz/swing-storbandet «Christiania 12», blant annet på en plate sammen med Christiania Jazzband (1995) og CD-ene «Happy feet» (2002-04) og «Rhythm Crazy» (2009). Han var medlem av Mississippi Jazzband i Oslo fra 1995 og deltok på plateinnspilling med broren Per Frydenlund («Ut av skapet») i 1995. Han var med Oslo Jazzcircles jubileumskonsert i 1998 og har spilt inn plate med Louisiana Jazzband («Absolutt», utgitt 2005). Han var også med å utvide Odeon Jazz Quartet til Odeon Jazz Quintet. Han er fast medlem av Magnolia Jazzband.

## Referanser


## Eksterne lenker
*
Wibeke Knagenhjelm

**Wibeke Sophie Knagenhjelm** (født **Haffner** den 14. desember 1918 i Kristiania, død  1. november 2003) var en norsk journalist, motstandskvinne, lokalhistoriker og manusforfatter.
Etter examen artium fra Frogner skole og ex.phil ved Universitetet i Oslo, studerte hun sosialøkonomi et par semestre, før hun ble assistent ved den tyske Charlotte Bühler  (1883–1974) sitt psykologisk-pedagogiske rådgivningsinstitutt, hun hadde flyttet hit i 1938. Det var i 1939 at Wibeke fikk jobb i Aftenposten og i september 1942 at hun ble arrestert for å ha drevet Budstikken (illegal avis). Hun sluttet da i Aftenposten, men ble hemmelig aktiv i Milorg mens hun i 1943 fullførte Oslo Husmorskole. Wibeke kunne således i 1944 gifte seg med medmotstandsmann Nils Joachim Knagenhjelm (1920–2004) fra Kaupanger, en av de som høsten 1944 fikk i stand «Siskin», en lokal Milorg-gruppe i indre Sogn. Wibeke ble da også arrestert før frigjøringen og holdt som gissel i flere måneder for å lokke frem ektemannen.

Nils var av den kjente slekten Knagenhjelm som hadde holdt til der på Kaupanger hovedgård siden gammeltida. Han ble både ordfører og mottok St. Olavs Orden. Wibeke ble husfrue og fikk stiftet Kaupanger og Amla Husmorlag i 1950. Hun satt i Norges Husmorforbund sitt kretsstyre. I fylkets barnevernsnemnd satt hun også.  På 1960-tallet stod ekteparet bak oppussingen av Kaupanger stavkirke, og Wibeke laget program om dette for Norsk rikskringkasting (NRK).  Lokalkjent ble hun også for å ha forfattet flere manuskript til historiske teateroppsetninger. Ellers var hun med på å starte historielaget i Sogndal. I 1986 satte hun i gang arbeidet for å få bevart det gamle «Munthe-huset» som lå i Ytre Kroken av Luster der blant andre Gerhard Munthe (1795–1876) var født. For alt dette mottok hun i 1992 «Urnesnåla» fra Fortidsminneforeningen i Sogn og Fjordane, såvel som Sogndal kommunes kulturpris.

Hun skrev igjen for Aftenposten utover 1950-tallet, men da som bokanmelder og tidvis med psevdonymene «Roro» og «Moi Méme». Etterhvert kom her også beretninger fra kulturarbeider på Vestlandet, og fra 1969 til 1985 skrev hun mer fast, en tid som sommervikar i bladets sosietetsspalter.  Wibeke var datter av major Michael Sverdrup Haffner (1872–1931) og Ruth Skridshol (1895–1993). Faren var oldebarn av eidsvollsmannen Georg Sverdrup og hadde siden 1919 skrevet om både kunst og historie som medlem av Aftenpostens redaksjon. Han ble i 1927 major og sjef for Søndhordland landvernsbataljon, men døde i 1931 etter kort sykeleie.
## Verker
* «Kaupanger kirke gjennom 800 år», filmproduksjon for NRK
* «Slaget ved Fimreite», teatermanuskript 1984. I anledning at det var 800 år siden slaget ved Fimreite, først avholdt i 1184. 
* «Klokkesong», 1984. Syngespill på latin og norrønt til musikk av Arne Nordheim i anledning ovennevnte 800-årsjubileum.
* «Maktkamp ved Hjørungavåg», teatermanuskript 1986. Også omtalt som «oppgjør ved Hjørungavåg» da det ble oppført 14.-16. august 1986 i anledning at det var tusen år siden slaget ved Hjørungavåg, først avholdt i år 986.
* «Draum over fjell og hav» manus, 1987.
* 
## Referanser
Sørbotnelva (Tromsø)

**Sørbotnelva** er ei elv i Tromsø kommune i Troms. Elva er  lang, og har et nedbørfelt på . Middelvannføringen ved munningen er .

Elva har sitt utspring i Steindalen, øst for Sultindan. Den renner først mot nord ned til Andersdalseidet, før den snur mot øst og faller bratt ned mot Lavangsdalen og når dalbunnen på rundt 75 meter over havet. Den renner deretter mot nord i et meanderende løp, avbrutt av to strykpartier, det første ved Skavskogen, like etter samløpet med Mellomdalelva, og det andre fra en til to kilometer før munningen i fjorden. Elva munner ut ved Sørbotn innerst i Ramfjorden. Mellomdalelva, som kommer inn fra øst, er den eneste sideelva av noen størrelse.

Europavei 8 går parallelt med elva gjennom Lavangsdalen, og ved munningen krysses den også av fylkesvei 294.

## Referanser
Fritz C. Thürmer

**Fritz Carl August Frantz Thürmer** (født 7. september 1864 i Larvik, død 1942 i Danmark) var norsk-dansk industrileder og gründer. Han var sønn av den tyskfødte byggmesteren Johan Fredrik Christian Thürmer og bror til arkitekten Edwien Thürmer.

Thürmer ble utdannet verktøymaker og flyttet til Danmark. I 1897 utviklet og patenterte han den firkantede skjærebakken, som revolusjonerte produksjonen av utvendige gjenger. Med patentet som bakgrunn startet han sin egen fabrikk, *Thürmer & Co.*, i 1898. Den var representert på Verdensutstillingen i Paris i 1900.

Fabrikken tok ut atskillige andre patenter i Europa i tillegg til skjærebakken, blant annet Totan sagblad og spiralbor. Thürmer oppførte i de neste desenniene tre fabrikker i Danmark og var medeier i flere europeiske produksjoner. Da *Thürmer & Co.* var på sitt største, hadde firmaet over  medarbeidere. Det var én av de mest betydningsfulle produsentene av skjæreverktøyer i Europa.

Thürmer ble far til seks barn. Sønnene Bjørn og Eric gikk inn i foretakene. Eric ble medinnehaver i *Thürmer & Co.* i 1933 og ble direktør etter faren. Bjørn ble direktør for *Greenfield Tap and Die*, som var en gjengefabrikk i Connecticut i USA, som *Thürmer & Co.* var medeier i.

På denne tiden leverte firmaet en lang rekke produkter innenfor verktøy, blant annet gjengeverktøy, gummihammere, bor, sagblad, ambolter og smøreoljer. Størsteparten ble produsert i København. 

## Kilder
* Larvik kirke - klokkerbok
* Historie
Ruterielina

* se systematisk inndeling

***Ruterielina*** er  en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.

## Levevis
Billene lever underjordisk i tuene til maur og termitter. De voksne billene er trolig rovdyr, larvene lever muligens av dødt plantemateriale som maurene og termittene frakter inn til tua.

## Utbredelse

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cremastocheilini 
******* Slekten *Ruterielina* Rojkoff, 2010
******** *[[Ruterielina basilewskyi]]* (Ruter, 1975)
******** *[[Ruterielina touroulti]]* Rojkoff, 2010

## Kilder
* Nettside om gruppen, med bilder

## Eksterne lenker
* 
* Cetoniidae på Encyclopedia of life
Valgus

* 

***Valgus*** er en slekt av biller som hører til underfamilien gullbasser (Cetoniinae). Disse billene har larver i død ved eller humus, de voksne finnes ofte på blomster. Det finnes én art i Nord-Europa, men den er ikke funnet i Norge.

## Utseende
Nokså små (den nordeuropeiske arten 6-10 millimeter) skarabider, svarte med flekker av lyse skjell. Det er tydelig forskjell på kjønnene. Pronotum har to lengdekjøler, dekkvingene dekker ikke hele bakkroppen.

## Levevis
Larven utvikler seg i morken ved. De voksne billene kan finnes på blomster, ofte flere sammen.

## Utbredelse
Slekten er vidt utbredt i Nord-Amerika, Asia og Europa, dessuten finnes det én art i Sør-Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabeidae Latreille, 1806
***** Underfamilie Cetoniinae Mulsant, 1842 
****** Stamme Valgini Mulsant, 1842
******* slekten  ***Valgus*** Scriba, 1790 – 8 arter, i Europa:
******** *[[Valgus hemipterus]]* (Linnaeus, 1758) – finnes i Danmark, ikke i Norge
******* Øvrige arter:
******** *[[Valgus albomaculatus]]* Kraatz, 1896
******** *[[Valgus arabicus]]* Nonfried, 1895
******** *[[Valgus californicus]]* Horn, 1870
******** *[[Valgus canaliculatus]]* (Olivier, 1789)
******** *[[Valgus cristatus]]* Gestro, 1891
******** *[[Valgus distinctus]]* Nonfried, 1895
******** *[[Valgus fuscatus]]*  Kraatz, 1896
******** *[[Valgus heydeni]]* Semenov, 1891
******** *[[Valgus koreanus]]* Sawada, 1944
******** *[[Valgus okajimai]]* Kobayashi, 1994
******** *[[Valgus parvicollis]]* Fairmaire, 1891
******** *[[Valgus parvulus]]* Burmeister & Schaum, 1840
******** *[[Valgus quadrimaculatus]]*  Kraatz, 1883
******** *[[Valgus savioi]]* Pic, 1928
******** *[[Valgus seticollis]]* (Palisot de Beauvois, 1805)
******** *[[Valgus smithii]]* W.S. MacLeay, 1838
******** *[[Valgus sumatranus]]* Gestro, 1891
******** *[[Valgus thibetanus]]* Nonfried, 1891
******** *[[Valgus tonkinensis]]* Arrow, 1944
******** *[[Valgus oeningensis]]* Heer, 1862 - fossil art fra miocen

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Zahradník, J. og Chvála, M. 1991. *Teknologisk forlags store bok om insekter*. N.W. Damm. Om skarabider s. 270-279.
* Fauna Europaea Web Service Version 2.4 (2011) Utbredelsesdatabase over europeiske dyr 

## Eksterne lenker
*
Binga

**Binga** er en by i provinsen Mongala i Den demokratiske republikken Kongo. Per 2010 hadde den et beregnet folketall på 64.639 innbyggere. Binga betjenes av Binga lufthavn.

Området rundt er preget av en del avskoging.

## Referanser
Scheldeprijs 2014

**Scheldeprijs 2014** var den 102. utgaven av sykkelrittet Scheldeprijs Rittet ble avholdt over 200,9&nbsp;km fra Antwerpen til Schoten den 9. april.

Marcel Kittel vant for tredje gang på rad.

## Lag
14 UCI WorldTourlag og 10 profesjonelle kontinentallag stilte til start:

## Resultater

## Referanser


## Eksterne lenker
*
Sergej Zubov

**Sergei Aleksandrovitsj Zubov** (russisk: Сергей Александрович Зубов, født 22. juli 1970 i Moskva) er en tidligere sovjetisk/russisk ishockeyspiller som var aktiv fra 1988 til 2010. Han spilte 1068 NHL-kamper for kluibbene New York Rangers, Pittsburgh Penguins og Dallas Stars. Han vant to Stanley Cup seiere med New York Rangers i 1994 og med Dallas Stars i 1999. Med landslag ble han olympisk mester med SUS i 1992.
## Meritter
* **OL-gull**: 1992
* Stanley Cup-seier: med New York Rangers i 1994 og med Dallas Stars i 1999
## Referanser


## Eksterne lenker
*
Vincent C. Gray

**Vincent Condol Gray** (født 8. november 1942 i Washington, D.C.) er en amerikansk politiker. Han har siden 2011 vært borgermester i Washington, D.C..

I 2010 stilte han i det demokratiske primærvalget, som av mange regnes som det reelle valget siden ingen republikanere har blitt borgermester i byen. I valget slo han sittende borgermester Adrian Fenty.

I 2014 tapte han det demokratiske primærvalget for Muriel Bowser, og må gå av i januar 2015.

## Referanser


## Eksterne lenker
* Nettside
Gustav Edén

**Gustav Adolf Edén** (født 29. desember 1891 i Råde, død 19. september 1966) var en norsk fotballspiller. Han representerte Fredrikstad Fotballklubb. Debuten kom da han var tilskuer under en kamp mellom Fredrikstad og Kjøbenhavns Boldklub i 1908. Fredrikstads Andreas Brynildsen ble skadet, og Edén kastet jakka og ble med på laget.

Han var skredder av yrke, og i læretiden oppholdt han seg i København, Berlin og Paris og spilte for en klubb i hver av disse byene. I 1914, da første verdenskrig brøt ut, forlot han Paris og flyttet tilbake til Fredrikstad. Året etter ble han den første øsfolding på det norske landslaget da han spilte høyre half mot Sverige i Kristiania. Dette ble hans eneste landskamp.

Edén var formann i Fredrikstad FK i 1921 og var den første som mottok klubbens gullmerke. Han var dessuten aktiv i flere idretter og deltok blant annet i Holmenkollen i 1906 og drev friidrett for Fredrikstad Idrettsforening.

## Referanser




## Eksterne lenker
*
Universitetet i Birzeit

**Birzeit Universitet** (arabisk: جامعة بيرزيت‎), forkortet **BZU**, er et offentlig universitet i Birzeit, ikke langt fra Ramallah,grunnlagt i 1975. BZU er det eldste universitetet i Palestina.

## Referanser


## Eksterne lenker
*
Tina Trovik

**Tina Trovik** (født 1. februar 1973) er en norsk forfatter, oppvokst på Andøya i Vesterålen og bor i Oslo. Trovik har bakgrunn som illustratør.

## Forfatterskap
Trovik var en av seks vinnere i Schibsted forlags manuskonkurranse for barne- og ungdomslitteratur i 2011. Hun mottok Arks barnebokpris i 2012 for debutboka *Samuel Sekel og flukten fra Paris* som var første bok i en romanserie for barn og ungdom. 

## Bibliografi
* *Samuel Sekel og flukten fra Paris*, Schibsted forlag (2012)
* *Samuel Sekel. Fanget i Pompeii*, Schibsted forlag (2013)
* *Samuel Sekel og Spådommen fra Delfi*, Schibsted forlag (2014)
* *Hvileløs*, grøss for ungdom, Cappelen Damm (2016)

## Priser og utmerkelser
* Schibsted forlags manuskonkurranse, 2011, for manuset *Samuel Sekel og flukten fra Paris*, Schibsted forlag
* Arks barnebokpris, 2012, for *Samuel Sekel og flukten fra Paris*, Schibsted forlag

## Referanser


## Kilder
* Presentasjon i Forfatterkatalogen på Forfattersentrums nettsider
* Forlagets forfatterside  – Cappelen_Damm
* ''Samuel Sekel og flukten fra Paris''  – Dagbladet
* ''Debutant fikk Arks barnebokpris''  – Foreningen_!les
* Intervju med Tina Trovik – Jon_Ewo